Meta Hamlet u l-Fjuri Eterni Jiltaqgħu dal-fjuri eterni li jwarrdu sobrija llum bkew fis-skiet u daħlu f'qoxrithom bir-reżħa tal-lejl imtappan bis-sirda mnikkta ta' frar u l-lejl kien ċar ħafna kważi kjaru-skur fejn l-ispirtu divin ta' hamlet jiġġerra bla paċi għal dak li kien tiegħu dar-raġel qalbieni eroj dar-raġel qalbieni sultan dar-raġel qalbieni għandu qalbu tal-kwiekeb u ħarstu tax-xemx jiġġerra fit-toroq ġodda bit-tarmak fl-isqaqien taż-żonqor u s-siment fil-vjal twil twil taħt qamar biċċa felli u kwiekeb… mill-qalba tal-lejl profond u kobalt toħroġ dija misterjuża kull meta l-bniedem jitgħallem jgħożż l-għerf u jsib it-toroq ġodda f'dir-realta' sublimi 'kull meta l-bniedem jitgħallem jgħoxx l-għerf u jħoss il-ħniena fuq wiċċu tad-dija misterjuża xi ħadd b'qalb tad-deheb itenni l-ġrajja sublimi ta' hamlet u l-fjuri eterni li jwarrdu minn fuq il-palk tad-dinja mit-teatru tal-ġustizzja xi ħadd b'qalb tad-deheb itenni dil-ġrajja glorjuża ta' bniedem eroj tal-qlubija b'għajnejh 'il bogħod 'il bogħod fuq medda baħar wiesa'… u all jistrieħ u jtella' qawsalla tal-paċi f'kull triq ta' l-intellett f'kull misraħ ta' l-imgħoddi u hamlet u l-fjuri eterni li jiltaqgħu mill-ġdid taħt qamar biċċa felli f'kull triq ta' l-intellett minn kull misraħ ta' l-imgħoddi mill-ġdid ħarsithom niffieda 'l fuq lejn il-kwiekeb